Valeriu Iftime și-a găsit clientul după remiza cu Farul: "Trebuie să fii pur și simplu nesimțit"
Echipa FC Botoșani, ultima din clasamentul Superligii, a remizat pe teren propriu cu Farul, 0-0, în etapa a 30-a a returului.
"Trebuie să fii pur și simplu nesimțit", a reacționat Valeriu Iftime după arbitrajul de la FC Botoșani – Farul 0-0
Meciul a avut și o fază ciudată, consumată în debutul reprizei secunde. Kiki și-a prelungit balonul porea mult, a centrat după ce mingea ieșise din teren, iar Rivaldinho a marcat.
Deși era aproape de fază, arbitrul de centru bucureștean Horia Mladinovici a avut nevoie de consultarea sistemului VAR pentru a anula reușita.
Acest lucru, dar și maniera de arbitraj, l-au enervat pe Valeriu Iftime, patronul echipei FC Botoșani. "E rușinos. E dezarmant arbitrajul. Nu poți să fii tușier și să nu vezi două faulturi la 10 metri.
Îl calcă pe Florescu, nu dă fault. Îl calcă pe Benzar, nu dă fault. Iese mingea afară zece centimetri și el nu vede.
Stăm la VAR patru minute și el dă trei minute de prelungiri. Trebuie să fii pur și simplu nesimțit. Rușinos. Noi nu am avut ocazii extraordinare, dar am jucat bine. Farul a jucat la 0-0", a transmis el.
"Dacă arbitrajul se schimbă, poate va fi mai cinstit", crede Valeriu Iftime
Iftime nu l-a iertat nici pe antrenorul Bogdan Andone, despre care a spus că este foarte fricos. "Schimbi în minutul 90. Îl bagi pe Șeroni…
Nu înțeleg, ăstia sunt în zece oameni și nu faci schimbări, un atacant în plus. Îmi pare rău, sunt pur și simplu dezarmat de arbitraj. La Cluj ne-au făcut zob, la Steaua (n.r. – FCSB) ne-au făcut zob, acasă cu Sepsi ne-au făcut zob.
Nu poți să dai doar trei minute de prelungiri. Te lași dracului de tot, te duci în lumea ta. Îți mănânci banii, nervii, să ce?", a răbufnit el, conform btonline.ro.
"Dacă arbitrajul se schimbă și nu mai sunt ăștia cu play-off-ul lor, poate va fi mai cinstit. Acum e jenant pur și simplu. Ne ia ca pe proști.
Nici nu vreau să mă mai uit la fotbal. Nu suntem într-o chestie corectă. E mai tare ca la cooperativă", a încheiat patronul FC Botoșani.